kardosdrur/scandi-wiki huggingface dataset:
Hertugdømmet Warszawa

Hertugdømmet Warszawa (også også omtalt som Storhertugdømmet Warszawa) var en polsk stat mellem 1807 og 1813. Hertugdømmet Warszawas teritorium dækkede det, som er de centrale dele af nutidens polske stat.

Geografi 

Hertugdømmet blev oprettet efter Tilsit-aftalen i 1807. Hertugdømmets territorium bestod hovedsageligt af områder, som kejser Napoleon Bonaparte af Frankrig havde erobret fra kongedømmet Preussen under Napoleonskrigene.

Byen Gdańsk (Danzig) fik en speciel status og blev fristad under delt polsk og fransk kontrol.

Efter krigen mod Østrig i 1809 blev dele af østrigsk Galicien erobret og indlemmet i hertugdømmet.

Politik 

Hertugdømmet Warszawa var formelt ledet af Friedrich August I af Sachsen. Det gjorde, at hertugdømmet og kongedømmet Sachsen var i personalunion. Konstitutionen gav også meget magt til Sejmen.

I praksis var Hertugdømmet Warszawa en fransk marionet. Den franske ambassadør havde altid sidste ord i vigtige sager, og hertugdømmets hær stod under den loyale bonapartist Józef Poniatowskis kontrol.

Opløsningen af hertugdømmet 

Efter Napoleons nederlag blev hertugdømmet opløst af Wienerkongressen og delt i tre.  Storhertugdømmet Poznań blev overtaget af Preussen, Kongress-Polen blev underlagt den russiske Tsar og Kraków blev en fristad under Østrig.

Se også 

Polens historie
Polens historie (1795-1918)

Warszawa, Hertugdømmet
Polens historie
Kortlivede stater
Warszawa
Marionetstater under de franske krige
Rajmund Rembieliński

Rajmund Rembieliński (født september 1775 i Warszawa, død 12. februar 1841 i Łomża), var en politisk og økonomisk forkæmper i perioden, hvor Kongres-Polen havde selvstyre. Han var blandt andet præsident i Kongres-Polens Sejm fra 13. september til 13. oktober 1820 og formand for Det masoviske voivodskabs kommission. 

Rembieliński var med til at grundlægge de polske republikaneres forening i 1798 og var én af hoveddrivkræfterne bag opbygningen af tekstilindustrien i nærheden af Łódź. 

Rajmund var søn af Stanisław Rembieliński og Marianna Łęczyńska. Han var gift med Agnieszka Helena Opacka, men blev senere skilt. Hans anden kone var Antonina Weltz, som han havde to sønner med: Aleksander og Eugeniusz.

Eksterne henvisninger 

Politikere fra Polen
Personer fra Warszawa
Kollektivgade

Kollektivgader er uden bilkørsel og midt i gaden anlægges en kollektiv tracé til letbane og/eller busser. Cykelstier og fortove anlægges på hver side af tracén. På bestemte tidspunkter kan varelevering tillades med biler på fortovene.

Busser
Sporveje
Vejtyper
Frihedspladsen i Łódź

Frihedspladsen i Łódź (polsk Plac Wolności) er byens centrale plads, og ligger ved Piotrkowska-gadens nordlige ende.

Fra pladsen skyder fire gader i hver sin verdensretning: Piotrkowska-gaden i syd, Nowomiejska-gaden i nord, Pomorska-gaden i øst og Legionów-gaden i vest. Pladsen er desuden omringet af fire gader som danner et kvadrat: Północna-gaden ("Nordgaden"), Południowa-gaden ("sydgaden", i dag 1905-revolutionens gade), Wschodnia-gaden ("Østgaden") og Zachodnia-gaden ("vestgaden"). Pladsen er udgangspunktet for nummereringen af gaderne i Łódź.

Historie
Pladsen blev anlagt i 1823 som hovedtorvet til det nye beboelsesområde Nowe Miasto (Den nye by). Det havde i begyndelsen funktion som markedsplads. I 1827 blev det klassicistiske rådhus og den evangeliske Treenighedskirke bygget ved pladsen (Piotrkowska-gaden) efter tegninger af Bonifacy Witkowski, som Łódź’ første representative bygninger. I 1898 fik torvet sporvognsforbindelse, og markedspladsen blev lavet om til byens representative plads. 

Torvet fik navnet Frihedspladsen efter Polen blev selvstændig i 1918. I 1930 blev Tadeusz Kościuszko-monumentet rejst på pladsen. Under 2. verdenskrig forandrede de tyske nazister pladsens navn til Deutschlandplatz, og rev monumentet ned i 1939. Det blev først genopført i 1960.

Eksterne henvisninger 

Łódź
Torve og pladser
Veje i Polen
STS-112

STS-112 (Space Transportation System-112) var Atlantis 26. rumfærge-mission.
Opsendt 7. oktober 2002 og vendte tilbage den 18. oktober 2002.

Rumfærgen lagde til ved Den Internationale Rumstation, tre rumvandringer blev udført i løbet af missionen der varede i næsten 12 døgn.

Med som last til Den Internationale Rumstation var segmentet S1 der blev hægtet på S0-segmentet i løbet af tre rumvandringer.

Atlantis fløj først igen i 2006 på STS-115 missionen.

Besætning 
   Jeffrey Ashby (kaptajn)
   Pamela Melroy (pilot)
   David Wolf (1. missionsspecialist)
   Sandra Magnus (2. missionsspecialist)
   Piers Sellers (3. missionsspecialist)
   Fyodor Yurchikhin (4. missionsspecialist) (RKA)

Missionen 

Hovedartikler:

Eksterne henvisninger 
 STS-112  NASA 
 ISS Assembly Mission 9A NASA 

Rumfærgeprogrammet
Den Internationale Rumstation
Piotrkowska-gaden

Piotrkowska-gaden (polsk Ulica Piotrkowska) er en berømt gade i Łódź, og med sine 4,9 kilometer samtidig den længste handelsgade i Europa. Den går i en lige linje fra Frihedspladsen til Uafhængighedspladsen, og regnes for at være en af Łódź’ mest pragtfulde gader. 

Piotrkowska-gaden udgør byens hovedakse, og har op gennem historien spontant defineret formen til byens centrum. Navnet blev for første gang brugt i 1821, og gaden var i begyndelsen hovedsageligt en kommunikationsvei som forenede den gamle by med den nye bydel Łódka. Med tiden blev den omdannet til et center for handel og underholdning, og blev hurtigt byens varemærke. Gaden gik i stor grad til grunde efter 2. verdenskrig. Først i 1990 begyndte en gradvis men omfattende genopbygning. 

Fra 1999 er gaden blevet dekoreret med udendørsstatuer i bronze af kendte personligheder med tilknytning til Łódź (den såkaldte Galeria Wielkich Łodzian – "De store łodzianers galleri"). På Piotrkowska-gaden findes også Łódź’ Walk of Fame – Aleja Gwiazd.

Łódź
Veje i Polen
Den hvide fabrik

Den hvide fabrik (polsk Biała Fabryka) er navnet på Ludwik Geyers bygning ved Piotrkowska-gaden 282 i Łódź.

Fabrikken er et kompleks af klassicistiske bygninger og en af de ældste seværdigheder indenfor industriell arkitektur i Polen. Den blev bygget i årene 1835-1837 af Ludwik Geyer. Komplekset husede blandt andet Łódź’ første mekaniske spinderi og væveri, og var i sin tid en af de mest moderne fabrikker i Europa. Den var en selvtilstrækkelig virksomhed som kunne drive alle trin i bomuldsproduktionen. Den havde ved siden af spinderiet og væveriet også et trykkeri og farveri. 

Geyer købte fabrikmaskinerne hos datidens største producent, brødrene Cockerill i Belgien. Blandt disse var Polen og Ruslands første dampmaskine, som blev taget i brug i 1839. 

Fabrikken har tre etager, og formen er inspireret af engelske fabriksbygninger fra epoken. Den er kalket og malet hvid, i modsætning til de fleste andre fabrikker i Łódź, som er efterladt i røde mursten. I dag huser bygningen Det centrale tekstilmuseum.

Eksterne henvisninger
 Tekstilmuseets hjemmeside 

Bygninger, konstruktioner og anlæg i Łódź
Museer i Polen
Nordisk.nu

Nordisk.nu er en portal for nordisk identitet, kultur og tradition. Den blev lanceret den 18. april 2007. Sitet funger som et debatforum, hvor der også er spil, musik, billedgallerier og blogs. Siden starten er det gået hurtigt frem, idet antallet af brugere den 24. maj 2008 passerede 12000. Det er primært en svensk portal, men der er også udenlandske underfora, hvor der også er en del danske brugere.

Kritik 
Nordisk.nu er blevet kritiseret for at være et højreekstremt forum og ligefrem at være et nazistisk forum.

Noter

Eksterne links 
 Nordisk.nu

Internetportaler
Norden
Ludwik Geyer

Ludwik Geyer (født 7. januar 1805 i Berlin, død 21. oktober 1869 i Łódź) var en forretningsmand og en af pionerene indenfor udviklingen af tekstilindustrien i Łódź og i Polen, og byggede den første dampdrevne tekstilfabrik i Kongress-Polen.

Geyer kom fra en fabrikantfamilie fra Sachsen. Hans far, Adam, ejede en bomuldsfabrik i Neugerzdorf ved Löbau i Oberlausitz. Ludwik begyndte at arbejde i farens fabrik. Forretningen gik imidlertid ikke særlig godt. I 1828 rejste familien til Łódź, som mange andre familier fra Storpolen, Schlesien, Sachsen og Tjekkiet, lokket af byens muligheder.

Geyer begyndte med et beskedent trykkeri, men med sine færdigheder begyndte fabrikken snart at udvikle sig hurtigt. I 1885 begyndte han at bygge et nyt, stort mekanisk spinderi og væveri, som med tiden blev kaldt "Den hvide fabrik". I modsætning til de andre fabrikker i byen, var fabrikken nemlig kalket og malet hvid. I sin tid var Ludwik Geyer den største forretningsmand i Łódź. I 1839 fik hans fabrikken Polen og Ruslands første dampmaskine. Sådan begyndte mekaniseringen af tekstilindustrien i Łódź, og røgfyldte fabrikskorstene blev et af byens kendemærker.

Af forskellige grunde gik forretningen ind i en økonomisk krise i 1850'erne. Dette resulterede i, at Geyer ikke havde resurser nok til at konkurrere med den nye fabrikantstjerne Karol Scheibler, som åbnede et enormt spinderi i 1855. Det største nederlag for Geyer var den amerikanske borgerkrig i 1861. Kun de mest økonomisk stabile fabrikanter kunne overleve "bomuldssulten" efter den amerikanske bomuldseksport til Europa ophørte.

Ludwik Geyer døde, efter at være gået konkurs, i 1869 og blev begravet på Den gamle kirkegård i Łódź. Til trods for at fabrikantkarrieren blev et nederlag, satte Ludwik Geyer dybe spor efter sig i Łódź’ historie. Byens udvikling i årene 1830-1860 var til en vis grad hans fortjeneste. Ved at forbedre teknikken og indføre nye maskiner (særligt dampmaskiner) bidrog han desuden til industriudviklingen i Polen.

Til trods for at Luwik Geyers familie oprindeligt var tysk, opfattede familiemedlemmerne sig som polakker. Robert Geyer, Ludwiks barnebarn, ville i 1939 ikke frasige sig sin polskhed og blev derfor likvideret af Gestapo i sin villa ved Piotrkowska-gaden 280.

Eksterne henvisninger 

Personer fra Polen
Erhvervsfolk fra Tyskland
Personer fra Berlin
Fabrikanter
Bad Kohlgrub

Bad Kohlgrub er en kommune i Landkreis Garmisch-Partenkirchen i Regierungsbezirk Oberbayern i den tyske delstat Bayern.

Geografi 
Bad Kohlgrub ligger i Region Oberland i 800–900 meters højde, ved foden af Hörnle i Ammergauer Alperne . Omkring 8 km øst for byen ligger søen Staffelsee og det store moseområde Murnauer Moos. Til kommunen hører mange bebyggelser.

Eksterne henvisninger
Heathen

Heathen var et Amerikansk "bay area" thrash metal band fra San Francisco, dannet i 1984 af bl.a medlemmer fra heavy metal bandet Anvil Chorus.

Diskografi 
 1986 Demo (1986)
 Set Me Free E.P (1987)
 Breaking The Silence LP (1987)
 Victims Of Deception (1991)
 The Evolution of Chaos (2010)
 Empire of the Blind (2020)

Eksterne henvisninger 
 Hjemmeside 

Metalgrupper fra USA
Musikgrupper fra 1984
Izrael Poznański

Izrael Kalmanowicz Poznański (født 25. august 1833 i Aleksandrów Łódzki, død 18. april 1900 i Łódź) var en polsk tekstilmagnat og filantrop af jødisk herkomst. Sammen med Ludwik Geyer og Karol Scheibler regnes han som en af Łódź’ tre "bomuldskonger".

Izrael Poznański var søn af købmand Kalman Poznański og Małka Lubińska, og i 1834 flyttede familien fra Aleksandrów til Łódź, hvor Izrael fuldførte grundskolen. Som syttenåring giftede han sig med Leonia Hertz, datter af Mojżesz Hertz, en rig forretningsmand fra Warszawa. Izraels far Kalman havde en lille familieforretning Łódź, som Izrael overtog i 1852. Fra 1872 og frem til 1892 købte han byggegrunde ved Ogrodowa-gaden, og nåede i mellemtiden at skabe et af de største tekstilimperier i det russiskdominerede Polen.

De betydeligste bygninger knyttet til Poznański i Łódź er fabriksbygningerne ved Ogrodowa-gaden (Manufaktura), det nærliggende Izrael Poznańskis palads (i dag et museum) samt Poznańskis marmorgrav på den nye jødiske begravelsesplads, den største jødiske gravsten i verden.

Eksterne henvisninger 

Personer fra Polen
Filantroper
Karol Scheibler

Karol Wilhelm Scheibler (født 1. september 1820 i Montjoie (i dag Monschau) ved Aachen, død 13. april 1881 i Łódź) var den største fabrikant i Łódź.

Scheibler kom fra en evangelisk, tysk familie fra Augsburg. Hans far ejede en tysk tøjfabrik. Karol blev oplært i England og arbejdede senere i Belgien, Frankrig, Skotland og Holland. I 1848 rejste han til Polen og blev direktør i et bomuldsspinderi hos sin onkel Fryderyk Schlösser i Ozorków. 

Hans selvstændige fabrikantkarriere tog fart efter brylluppet med Anna Werner i 1854. Hendes far ejede tøjfabrikker i Zgierz og Ozorków samt en sukkerfabrik i Leśmierz. Annas medgift var dobbelt så stor som Scheiblers formue. Den samlede sum, forøget med en række lån, gav ham muligheden for at åbne sin første fabrik i 1855 – et fuldstændig mekaniseret spinderi. På kort tid ombyggede han sine bygninger til at rumme det mest moderne tekstilfirma i Łódź.

Med Karol Scheiblers virksomhed begyndte en helt ny epoke i Łódź’ historie og sikrede byen en ledende rolle inden for tekstilindustrien i Europa. Han skabte et enormt industriimperium bestående af komplekset ved Wodny Rynek ("Vandtorvet", i dag Sejrspladsen), Księży Młyn og bebyggelsen langs Wincenty Tymienieckis gade helt frem til Piotrkowska-gaden.

Karol Scheibler var også filantrop. Både han selv og efter hans død også hans kone Anna Werner, sønnen Karol Wilhelm samt datteren og svigersønnen Matylda og Edward Herbst, skænkede store summer til velgørenhed og støttede finansielt opførelsen af skoler, sygehuse og kirker.

Scheibler blev begravet på Den gamle kirkegård i Łódź i Scheiblers kapel.

Referencer 

Personer fra Tyskland
Fabrikanter
Tyskere i 1800-tallet
Ludwik Grohman

Ludwik Grohman (født 28. juni 1826 i Warszawa, død 1. februar 1889 i Łódź) var en polsk fabrikant. 

Ludwiks far Traugott Grohmann havde fra 1827 et værksted i Zgierz. Efter sønnens fødsel flyttede familien i 1844 til Łódź. Tidligere, i 1842, havde Traugott fået residensen "Lamus" i Księży Młyn i evig forpagtning, og byggede her en bomuldsfabrik. 

Efter farens død i 1874 overtog Ludwik forretningen og blev gift med Paulina Adelina, datter af købmand Karol Trenkler, noget som styrkede hans økonomiske position. Fra 1861 til 1869 var han byrådsmand, og i årene 1880-1882 opførte han en villa ved Tylna-gaden (Ludwik Grohmans villa). Grundet delvis assimilering begyndte Ludwik at skrive sit efternavn på polsk (med ét «n»). 

Grohman ble kendt for, at oprette det første fabrikbrandvæsen i sin fabrik, og i årene 1876-1888 var han formand for Det frivillige brandvæsen i Łódź. Han var med til at grundlægge Handelsbanken i Łódź og var mangeårig formand for Kreditselskabet i Łódź. Grohman var modstander af den polske Januaropstand i 1863. 

Ludwik Grohman ligger begravet på Den gamle kirkegård i Łódź lige ved Scheiblers kapel.

Eksterne henvisninger 

Personer fra Warszawa
Anti Cimex

Anti Cimex var et Hardcore Punk band fra Sverige, der anses for at være et af de vigtigste og bedste bands indenfor D-Beat genren. Dannet i 1981 og aktive indtil 1986, hvor bandet var opløst indtil 1990 (og udgav den mere metal orienterede LP "Absolut Country of Sweden"). Efter bandets opløsning dannede og var medlemmer med i Wolfpack og Driller Killer. Navnet stammer fra et skadedyrsbekæmpelsesmiddel.

Diskografi 
 Anarkist Attack 7"
 Raped Ass 7"
 Victims of a Bombraid 7"
 Criminal Trap 12"
 Absolut Country of Sweden LP
 Made In Sweden LP
 Fucked In Finland live 7"
 Scandinavian Jawbreaker LP

Eksterne henvisninger 
 
 http://www.shit-fi.com/archive/index.php

Musikgrupper fra Sverige
Musikgrupper fra 1981
Eschenlohe

Eschenlohe er en kommune i Landkreis Garmisch-Partenkirchen i Regierungsbezirk Oberbayern i den tyske delstat Bayern. Den er en del af Verwaltungsgemeinschaft Ohlstadt.

Geografi 
Eschenlohe ligger i Region Oberland ved floden Loisach.

Eschenlohe var hårdt ramt af oversvømmelser i pinsen 1999 og august 2005, hvor beskyttende dæmninger brød sammen.

Oversvømmelsesbeskyttelse 
Efter oversvømmelsen i 2005 blev der genneemført omfattende byggearbejder for at beskytte byen. Dæmningerne langs brederne blev gjort højere, og der blev bygget en ny bro over Loisach, uden midterpille der bremser gennemstrømningen.

Eksterne henvisninger 

 Billeder fra oversvømmelsen i 2005 Eschenlohe 
 Den underjordiske tidligere flyfabrik;  Messerschmitt AG i Eschenlohe]
 Privat Website zum Thema Eschenlohe 
 Billeder af bygningen af den nye bro i Eschenlohe
STS-111

STS-111 (Space Transportation System-111) var rumfærgen Endeavour's 18. rumfærge-mission, opsendt d. 5. juni 2002 og vendte tilbage d. 19. juni 2002.

Rumfærgen lagde til ved Den Internationale Rumstation og bragte de faste besætninger ISS Ekspedition 5 til rumstationen og ISS Ekspedition 4 retur til Jorden.

Missionen medbragte desuden Leonardo containeren. Astronauterne Chang-Diaz og Perrin udførte tre rumvandringer i løbet af de næsten 14 døgn missionen varede.

Besætning 
   Kenneth Cockrell (Kaptajn)
   Paul Lockhart (Pilot)
   Franklin Chang-Diaz (Missionsspecialist)
   Philippe Perrin (Flymaskinist) (CNES)

Opsendt: ISS Ekspedition 5 
   Valery Korzun (ISS Kaptajn) (RKA)
   Peggy Whitson (Flymaskinist)
   Sergei Treshchev (Flymaskinist) (RKA)

Retur til Jorden: ISS Ekspedition 4 
   Yuri Onufrienko (ISS Kaptajn) (RKA)
   Carl Walz (Flymaskinist)
   Daniel Bursch (Flymaskinist)

Missionen 

Hovedartikler:

Eksterne henvisninger 
 STS-111  NASA 
 ISS Assembly Mission UF-2 NASA 

Rumfærgeprogrammet
Den Internationale Rumstation
Arytmi

Arytmi er en forstyrrelse af det normale hjertes elektriske signaler. Det kan være en meget langsom puls (mindre end 50 slag i minuttet) kaldet bradykardi eller en meget hurtig puls (større end 100 slag i minuttet) kaldet takykardi.

Nogen arytmier er uskyldige, mens andre er livsfarlige og kan være forbundet med hjertestop.

Diagnosticering
En Arytmi konstateres ved EKG (elektro kardiogram) En undersøgelse hvor der placeres 12 elektroder på henholdsvis brystkasse, arme og ben. Elektroderne aflæser impulsudbredelsen i hjertet, og viser den der aflæser EKG'et om impulsudbredelsen er normal, eller om der en forstyrrelse. En af forstyrrelserne kan være en Arytmi, altså en tilstand, hvor hjertet er ude-af-rytme.

Symptomer
Symptomerne på en Arytmi er mangeartede. Det kan være hjertebanken med åndenød, svimmelhed og nær/besvimelser, alt afhængig af om pulsen er for hurtig eller for langsom.

Der er flere former for arytmier, en af de mest almindelige er Atrieflimmer (også kaldet forkammerflimmer eller hjerteflimmer) hvor de 2 øverste kamre "Atrierne" (ud af hjertets 4 kamre) bevæger sig/pumper ude af takt, da den elektriske impuls der får hjertet til at trække sig sammen forstyrres. Med Atrieflimmer ses rytmen på EKG'et som uregelmæssig. Atrieflagren er svarende til Atrieflimmer, men her ses der på EKG'et en mere regelmæssig rytme, i form af en savtakket linje.

Når de 2 nedre kamre i hjertet "Ventriklerne" er ude af rytme er det straks mere alvorligt. Her er der tale om Ventrikulær Tarkykardi, altså en hurtig rytme i ventriklerne, som kan slå over i en Ventrikkelflimmer. En Ventrikkelflimmer, svarer faktisk til et hjertestop, da hjertet kører så hurtigt at det ikke nå at fyldes og pumpe blod ud i kroppen. Her giver man hjertet et stød, for at få det tilbage i rytme igen.

Symptomer
Kardiologi
STS-110

STS-110 (Space Transportation System-110) var Atlantis 25. rumfærge-mission.
Opsendt 8. april 2002 og vendte tilbage den 19. april 2002.

Rumfærgen lagde til ved Den Internationale Rumstation, fire rumvandringer blev udført i løbet af missionen, der varede i næsten 11 døgn.

Med som last til Den Internationale Rumstation var segmentet S0, der blev hægtet på rumstationens Destiny Laboratory-modul.

Besætning 
   Michael Bloomfield (kaptajn)
   Stephen Frick (pilot)
   Jerry Ross (missionsspecialist)
   Steven Smith (missionsspecialist)
   Ellen Ochoa (missionsspecialist)
   Lee Morin (missionsspecialist)
   Rex Walheim (missionsspecialist)

Missionen 

Hovedartikler:

Eksterne henvisninger 
 STS-110  NASA 
 ISS Assembly Mission 8A NASA 

Rumfærgeprogrammet
Den Internationale Rumstation
Jørn Bjerre

Jørn Bjerre (født 3. juni 1926, død 29. januar 2019) var en dansk maler. 

Han blev uddannet på ABC-skolen i tegning 1944-1946 og tog lærereksamen i 1948. Han videreuddannede sig på Statens Tegnelærerkursus og Danmarks Lærerhøjskole. Han har undervist i formning og billedkunst i folkeskolen, og senere på seminarierne i Kolding og Haderslev og på Danmarks Lærerhøjskole.

Jørn Bjerre var illustrator på en række aviser og blade, bl.a. Land og Folk, JydskeVestkysten, Jyllands-Posten og Ringkøbing Amts Dagblad. Som maler udstillede han flere gange i Skolernes Kunstforening i Vejle, Kolding, Haderslev, Viborg, Randers, Århus og Grænselandsskolerne. Sammen med fem andre lokale kunstnere udstillede han flere gange i Haderslev Kunstforenings regi. Siden 1961 havde han årlige udstillinger i Haderslev og ved Henne Strand. Motiverne var ofte landskaber fra vestkysten eller fra rejser i bl.a. Italien, Færøerne, Grækenland og Tyrkiet.

Referencer 

Malere fra Danmark
Wilfred Owen

Wilfred Owen (18. marts 1893 – 4. november 1918) var en britisk digter. 

Owens tidlige lyrik var præget af en Keats-agtig frodighed. Men mødet med digter- og officerskollegaen Siegfried Sassoon på et hospital i Edinburgh i sommeren 1917, hvor de begge blev behandlet for granatchok, ændrede hans stil til en nøgen realisme, støttet af en virtuos udnyttelse af verstekniske virkemidler. Hans originale “pararhyme”, det skæve enderim, fx “hall/hell”, understreger temaer om meningsløshed og uafklarethed. Owen, der blev dekoreret med Military Cross for heltemodig indsats, blev dræbt i kamp en uge før 1. verdenskrigs slutning. Hans digte om skyttegravskrigen med deres mareridtsagtige suggestive billeder og dybt seriøse ironi har bidraget væsentligt til eftertidens opfattelse af både “The Great War” og krig i almindelighed som forbryderisk og umenneskelig. Benjamin Britten har brugt tekster af Owen i sit War Requiem (1962).

Eksterne henvisninger 

 Wilfred Owen på Poets.org 

Digtere fra England
Militærfolk fra Storbritannien
Train (flertydig)

Train kan referere til flere emner:
 Train, spillested i Århus
 Train (band), amerikansk rockband
 Train Blues, blues med mundharpe
 Train Train, mangaserie af Eiki Eiki
 Train (Niederbayern) - en kommune i den tyske delstat Bayern
Train

Train er et regionalt spillested i Aarhus, og med sin kapacitet på 1000 koncertgæster et af Danmarks største.

Train blev grundlagt i 1998 af Chris Anker-Petersen, med en intention om at "få rocken tilbage til Aarhus". Scenen blev hurtigt byens markante spillested, og fik en lang række af større nationale og internationale artister på programmet.

Musikprofilen på Train inkluderer en række genrer såsom rock, pop, electronica, urban, hip hop, heavy metal, jazz og world.

Blandt de internationale kunstnere, der i tidens løb har optrådt på Train er Major Lazer / Snoop Dogg / Motörhead / Iggy Pop / Primal Scream / Nicky Romero / Simple Minds / Bryan Ferry / Placebo / Father John Misty / Black Rebel Motorcycle Club / Suede / Ice Cube / Machine Head / Garbage / Iggy Azalea / Kygo / Schoolboy Q / Babyshambles / N.E.R.D. / Beirut / Kings of Convinience / Kaizer Chiefs / Public Enemy / Patti Smith / The National / Wolfmother / Rae Sremmurd / The Cardigans / Yes / Joe Bonamassa / Foals / Chris Cornell / Interpol / Method Man / Porcupine Tree / Neelix / Tripnosis / Earthling / Outsiders

Foruden spillestedet, driver Train Train Natklub og natklubben Kupé, der begge har til huse i samme bygning.

Train byggede om i starten af 2014.

Referencer

Eksterne henvisninger 
 Spillestedet Train
 Train Live facebook
 Train Live Instagram
 Kupé facebook

Spillesteder i Aarhus
Etableret i 1998